《题莫景行茅道士棣华碑赋》
元代·张昱

茅家兄弟学仙迟，不见春风长紫芝。桃熟海山还有日，鹤归人世更无期。

游魂渺渺知何在，荒冢垒垒尽可疑。惟有夕阳如旧日，照人来读棣华碑。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。